section_heading: Boysi i nasilje
paragraph_text: Ugledni američki portal Bleacherreport.com napravio je listu navijačkih skupina Europe s kojima se ne valja petljati i koje tjeraju strah u kosti. Među njima su se našli i Bad Blue Boysi. Pod nazivom 15 hardcore navijačkih skupina s kojima se ne želite petljati, Bleacherreport.com je napravio listu skupina koje spadaju u red onih koje nisu baš previše omiljene. U toj ne baš popularnoj listi našli su se i navijači Dinama – Bad Blue Boysi koji su zauzeli sedmo mjesto. "Bad Blue Boys su na A listi skupine koja ima reputaciju da ih se čovjek zaplaši. Kao i većina hardcore skupina, i njihovo navijanje je kombinacija pjevanja i baklji, no ponekad izgube kontrolu nad ponašanjem. No, nisu oni uvijek zločesti. Nakon utakmice protiv Tottenhama na White Hart Laneu, kad je njihov Dinamo poražen 4:0, Bad Blue Boyse su nahvalili engleski navijači i engleski mediji ustvrdivši da su kroz cijelu utakmicu srčano bodrili svoju momčad iako je gubila", stoji u opisu Bleacherreporta.